[Demonstraziun]

Da Claude Darbellay

Nus as regurdain che la demonstraziun entschaiva en in'ura. Sco usità avais vus la tscherna tranter trais secturs. Sectur A: antiglobalisaziun. Sectur B: dretgs da l'uman. Sectur C: ecologia ed ambient. Placats e transparents stattan a vossa disposiziun. Per il sectur A vegnan distribuids capuzas, chapellinas e bastuns da fier a quels che giavischan da participar a la segunda part, betg paschaivla, da la manifestaziun. Nus cussegliain als geniturs dad uffants pli pitschens d'als tegnair davent da la manifestaziun. La Confederaziun refusescha tutta responsabladad en cas da blessuras. Buns per pasts èn da retrair al spurtegl 3 e betg 7 sco annunzià l'emprim. L'urden vegn ad esser garantì oz tras la polizia da Bienna ed in envidà d'onur da surpraisa. Buna manifestaziun a tuttas ed a tuts.

Translaziun: Dumenic Andry